ddrg/super_eurlex huggingface dataset:
(3)

Ak výrobok využíval výnimku pre potraviny a krmivá uvedenú v článku 6 nariadenia (ES) č. 1451/2007, ale nevzťahuje sa naň výnimka pre potraviny a krmivá uvedená v článku 2 ods. 5 písm. a) nariadenia (EÚ) č. 528/2012, účinné látky, ktoré obsahuje, by sa mali vyhodnotiť v rámci kontrolného programu pre príslušný typ výrobku. S výhradou vnútroštátnych predpisov by sa malo umožniť sprístupnenie výrobku na trhu a jeho používanie až do ukončenia hodnotenia. Systémom predbežného vyhlásenia by sa malo vymedziť, ktoré výrobky môžu využívať toto ustanovenie. To isté by malo platiť aj v prípade, že neoznámenie kombinácie účinnej látky/typu výrobku je spôsobené novým vymedzením typov výrobku v nariadení (EÚ) č. 528/2012 v porovnaní s vymedzením uvedeným v smernici 98/8/ES, alebo je riadne odôvodnené na základe rozhodnutia Komisie prijatého v súlade s článkom 3 ods. 3 nariadenia (EÚ) č. 528/2012, judikatúrou, ako je vec C-420/10 (4), alebo smerodajného usmernenia Komisie alebo príslušných orgánov členských štátov, ktoré sa následne posúdi.
(6)

V záujme jasnosti by sa mali uverejniť rozpočtové stropy režimu jednotnej platby na rok 2014 vyplývajúce z odpočítania stropov stanovených pre platby uvedené v článkoch 52, 53, 68 a 72a nariadenia (ES) č. 73/2009 od stropov stanovených v prílohe VIII k uvedenému nariadeniu. Suma, ktorá sa má odpočítať od stropov stanovených v uvedenej prílohe s cieľom financovať osobitnú podporu stanovenú v článku 68 nariadenia (ES) č. 73/2009, zodpovedá rozdielu medzi celkovou sumou osobitnej podpory oznámenej členskými štátmi a sumami oznámenými na financovanie osobitnej podpory v súlade s článkom 69 ods. 6 písm. a) uvedeného nariadenia. Ak sa členský štát, ktorý uplatňuje režim jednotnej platby, rozhodne poskytnúť podporu uvedenú v článku 68 ods. 1 písm. c) nariadenia (ES) č. 73/2009, je potrebné zahrnúť sumu oznámenú Komisii do stropu režimu jednotnej platby, keďže táto podpora má podobu zvýšenia jednotkovej hodnoty a/alebo počtu platobných nárokov poľnohospodára.
(5)

Audity vo všetkých členských štátoch by mali byť účinné, mali by mať primeraný rozsah a mali by sa vykonávať v súlade s medzinárodnými audítorskými štandardmi. Na tento účel by sa malo jasne vymedziť postavenie a audítorské štandardy orgánov auditu.
Zostava tlačených obvodov predkladaná na zabudovanie do televízneho prijímača so vstavanou LCD obrazovkou a prístrojom na reprodukciu videa. Zostava obsahuje nasledujúce rozhrania na pripojenie externých prístrojov: — vstup VGA, — HDMI vstupy s podporou HDCP (High-Bandwidth Digital Content Protection), — RGB videovstupy (SCART konektory), — komponentný video vstup, — CVBS video vstup a výstup, — audio vstup a výstup, — výstup na reproduktory, — USB zásuvka. Zostava obsahuje aj niekoľko vnútorných rozhraní, napríklad rozhranie nízkonapäťovej diferenciálnej signalizácie (Low-voltage differential signalling – LVDS), rozhranie na pripojenie LCD obrazovky a rozhranie na pripojenie vnútorného zdroja. Zostava nezahŕňa tzv. tuner, ktorý obsahuje rádiofrekvenčné obvody (blok RF), medzifrekvenčné obvody (blok IF) a demodulačné obvody (blok DEM) na príjem digitálneho televízneho signálu. LCD obrazovka nie je súčasťou výrobku pri predložení. Zostava vykonáva niekoľko funkcií, ktorými sú napríklad analógovo-digitálny prevod, video dekódovanie (napr. MPEG4), konverzia kmitočtu (nastavenie farebnej škály), audio dekódovanie, zvukové zosilnenie, funkcia HDMI prijímača a LVDS výstupného vysielača pre LCD obrazovku. Okrem štandardných video signálov alebo televíznych signálov je konvertor kmitočtu schopný spracovať aj niekoľko prichádzajúcich rozlíšení zo stroja na automatizované spracovanie údajov (ADP) (až do 1 920 × 1 080 pixelov) do pôvodného rozlíšenia LCD obrazovky. Zostava je schopná reprodukovať obraz a zvuk z USB pamäte.

8529 90 65
3.

Polovodičový komponent (tzv. „LED súprava“ – „LED package“) pozostávajúci zo štyroch LED čipov, z ktorých každý je paralelne spojený so Zenerovou ochrannou diódou, predkladaný v plastovom puzdre s priehľadným skleneným priezorom na vrchnej strane a ôsmimi dotykovými plôškami na zadnej strane, s rozmermi približne 6 × 5 × 1 mm. Z hľadiska fyzického zhotovenia je komponent nedeliteľný v tom zmysle, že aj keď niektoré prvky by teoreticky bolo možné odstrániť a nahradiť, predstavovalo by to zdĺhavý a náročný proces, ktorý by bol za normálnych výrobných podmienok nehospodárny. LED čipy nie sú navzájom prepojené. LED čipy a Zenerove diódy sú prepojené spojovacími drôtmi. LED súprava je určená na namontovanie na dosky tlačených obvodov, napríklad prostredníctvom technológie povrchovej montáže (SMD – surface-mount device). Predkladá sa na použitie v osvetľovacích aplikáciách, ako je javiskové a zábavné osvetlenie, náladové osvetlenie a architektonické osvetlenie interiérov a exteriérov.
4. Ručný nafukovací prístroj vyrobený z polykarbonátu s vysokou pevnosťou, vybavený tlakomerom a stupnicou objemu. Má vysokotlakovú hadicovú prípojku (typu Luer) a umožňuje, s presným nastavením tlaku, nahustiť až 20 atmosfér (atm). Prístroj je určený na používanie v lekárskom prostredí na nafukovanie a vypúšťanie balónikových katétrov. Tlakomer sa používa na sledovanie tlaku vnútri balónikového katétra, keď sa katéter nafukuje alebo vypúšťa, a počas chirurgických zákrokov. Stupnica objemu ukazuje množstvo tekutiny (najviac 20 ml), ktorá sa tlakom vtláča do katétra, ako aj množstvo tekutiny, ktorá voľne odteká späť, keď sa balónik vypúšťa. Prípojka typu Luer umožňuje pripojiť nafukovací prístroj k balónikovému katétru. Prístroj je určený na použitie pre jedného pacienta a po zákroku sa zničí. Výrobok sa predkladá v obale a je sterilizovaný. (1) Pozri obrázok 4.

9018 90 84
(4)

Na ten istý účel by sa mal stanoviť vzor opisu funkcií a postupov zavedených v rámci riadiaceho orgánu a v príslušných prípadoch v rámci certifikačného orgánu, ako aj vzor správy a stanoviska nezávislého auditného subjektu. V týchto vzoroch by mali byť stanovené technické vlastnosti jednotlivých polí v systéme elektronickej výmeny údajov. Keďže tieto vzory sa stanú základom pre vytvorenie systému elektronickej výmeny údajov uvedeného v článku 74 ods. 4 nariadenia (EÚ) č. 1303/2013, mal by sa v nich takisto stanoviť spôsob zadávania údajov o oprávnených výdavkoch do tohto systému elektronickej výmeny údajov.
(12)

Pri výpočte ročného poplatku za dohľad by sa nemali zohľadňovať dcérske spoločnosti usadené v nezúčastnených členských štátoch. V tejto súvislosti a v záujme určiť príslušné faktory výpočtu poplatku dohliadanej skupiny, mali by sa poskytnúť subkonsolidované údaje za všetky dcérske spoločnosti a operácie kontrolované materskou spoločnosťou v zúčastnenom členskom štáte. Náklady na tvorbu takýchto subkonsolidovaných údajov by mohli byť vysoké, a preto by mali mať dohliadané subjekty možnosť zvoliť si výpočet poplatku na základe údajov poskytnutých na najvyššej úrovni konsolidácie v zúčastnenom členskom vrátane dcérskych spoločností usadených v nezúčastnených členských štátoch, hoci by výsledný poplatok mohol byť vyšší.
(3)

Aby sa zachoval primeraný limit informácií, ktoré sa majú oznamovať, príslušným orgánom by sa mali zasielať len informácie, ktoré sú relevantné pre posúdenie prvotného oznámenia. Prvotné oznámenie by malo obsahovať údaje na identifikáciu pobočky a úverovej inštitúcie, ktorá chce založiť túto pobočku, ako aj údaje na preskúmanie plánu činnosti zamýšľanej úverovou inštitúciou. Tieto údaje by mohli zahŕňať finančné prognózy na najbližšie tri roky, aby príslušné orgány mohli zabezpečiť, že činnosti pobočky nenarušia zdravie finančnej situácie úverovej inštitúcie v budúcnosti. Tieto údaje by mali zahŕňať aj informácie o úrovniach a rozsahu ochrany poskytovanej zákazníkom pobočky.
(5)

Expozície voči právnickej osobe by mali byť v zásade pridelené členskému štátu alebo tretej krajine, v ktorej má uvedená osoba svoje sídlo. Miesto skutočného ústredia a miesto sídla právnickej osoby sa však môžu líšiť. To uznal Súdny dvor vo svojich rozhodnutiach vo veciach C-81/87 (Daily Mail), C-212/97 (Centros), C-208/00 (Überseering), C-167/01 (Inspire Art), C-411/03 (Sevic) a C-210/06 (Cartesio). Na zabezpečenie správneho pridelenia proticyklického kapitálového vankúša v uvedených prípadoch by inštitúcie, ktoré sú si vedomé toho, že v prípade povinnej zmluvnej strany takýto nesúlad existuje, mali prideliť príslušné expozície miestu skutočného ústredia príslušnej právnickej osoby.
(6)

Úrad na základe predložených údajov dospel vo svojom stanovisku doručenom Komisii a členským štátom 26. júla 2013 k záveru, že medzi zvýšením úrovne folátu u matiek na základe doplnkového užívania folátu a znížením rizika porúch neurálnej trubice sa zistila príčinná súvislosť. Preto by sa malo zdravotné tvrdenie odrážajúce tento záver považovať za tvrdenie v súlade s požiadavkami nariadenia (ES) č. 1924/2006 a malo by sa zahrnúť do zoznamu povolených tvrdení Únie.
(4)

Vykonávacím nariadením Komisie (EÚ) č. 1322/2013 (6) sa stanovilo, že dočasné pozastavenie bezcolného režimu sa neuplatňuje od 1. januára do 31. decembra 2014 na dovoz uvedených vôd a nápojov do Únie, čím bol tomuto tovaru udelený neobmedzený bezcolný prístup do Únie.
(3)

Spoločné využívanie porovnateľných údajov členskými štátmi je náročné a nespoľahlivé vzhľadom na chýbajúci formát nahlasovania údajov spoločný pre všetky členské štáty. Spoločným formátom nahlasovania údajov prevádzkovateľmi a vlastníkmi členskému štátu by sa mala zabezpečiť transparentnosť výsledkov prevádzkovateľov a vlastníkov v oblasti bezpečnosti a ochrany životného prostredia, mali by sa poskytnúť porovnateľné informácie na úrovni Únie týkajúce sa bezpečnosti vyhľadávania, prieskumu a ťažby ropy a zemného plynu na mori a malo by sa uľahčiť šírenie skúseností so závažnými nehodami a s nehodami, ktorým sa zabránilo v poslednej chvíli.
(5)

V súlade s článkom 26 ods. 4 nariadenia Európskeho parlamentu a Rady (EÚ) č. 1306/2013 (2) Komisia môže prispôsobiť mieru úpravy priamych platieb do 1. decembra na základe nových informácií, ktoré má k dispozícii. V dôsledku uvedeného sa môže stať, že miera úpravy finančnej disciplíny uvedená v článku 26 nariadenia (EÚ) č. 1306/2013 a článku 8 nariadenia Európskeho parlamentu a Rady (EÚ) č. 1307/2013 (3), ktorá sa napokon uplatní, nebude známa do 16. októbra 2014. Preto by maximálne preddavky, ktoré sa môžu vyplatiť, mali byť až do úpravy uvedenej v článku 26 nariadenia (ES) č. 1306/2013 stanovené ako percento priamych platieb. Pri vyplácaní zostatku od 1. decembra 2014 by sa mala zohľadniť miera úpravy finančnej disciplíny uplatniteľná v danom čase.
Permetrín

Názov IUPAC: (3-fenoxybenzyl)(1RS,3RS;1RS,3SR)-3-(2,2-dichlóretenyl)-2,2-dimetylcyklopropánkarboxylát EC č. 258-067-9 CAS č. 52645-53-1 Pomer izomérov cis:trans je 25:75.

930 g/kg

1. mája 2016

30. apríla 2026

8
Solárny panel s rozmermi približne 2 × 2 m pozostávajúci z 25 sklenených vákuových trubíc rovnobežne namontovaných a vzájomne prepojených prostredníctvom rúrkového kolektoru. Každá vákuová trubica je tvorená dvoma koncentrickými rúrami obsahujúcimi chladiacu tekutinu. Vnútorná rúra každej trubice je potiahnutá absorbčnou vrstvou. Solárna energia je absorbovaná vrstvou na vnútornej rúre trubíc a prevádza sa na tepelnú energiu. Teplo potom prechádza do chladiacej tekutiny, ktorá sa zmení na plyn, stúpa a prenáša teplo do rúrkového kolektoru (medené zberné zariadenie). Teplo sa následne prevádza z rúrkového kolektoru do zásobníka vody prostredníctvom sústavy trubíc obsahujúcej chladiacu tekutinu cirkulujúcu prostredníctvom čerpadla riadeného spínačom. Čerpadlo, spínač, sústava trubíc a zásobník vody nie sú súčasťou výrobku pri predložení. Solárny panel sa používa v solárnych systémoch pre ohrev vody a je určený na namontovanie na strechu.

8419 19 00
Elektronický prístroj s rozmermi približne 10 × 4 × 1 cm pozostávajúci okrem iného z týchto komponentov: — procesora, — systémovej pamäte s kapacitou 1 GB, — vnútornej pamäte s kapacitou 4 GB, — vstavaného modulu pre bezdrôtové pripojenie na internet. Je vybavený týmito rozhraniami: — HDMI, — USB, — micro USB, — micro SDHC. V prístroji nie je zabudovaný videotuner. Po pripojení k televíznemu prijímaču alebo monitoru prístroj umožňuje užívateľovi prístup na internet, napríklad na účely výmeny e-mailov, sledovanie videa, hranie hier alebo preberanie softvérových aplikácií. Je takisto schopný reprodukovať multimediálne súbory, ako sú video, fotografie a hudba z pamäťových kariet alebo USB pamätí.

8528 71 91
Kanylovaný valcovitý výrobok so závitom vyrobený z mimoriadne tvrdej zliatiny titánu, s dĺžkou v rozmedzí 20 až 56 mm. Výrobok má kanylovaný driek s vonkajším priemerom 4 mm a hlavu so šesťhrannou drážkou. Driek je celozávitový so závitom s rozostupom 2 mm. Výrobok zodpovedá normám ISO/TC 150 pre implantačné skrutky a je určený na použitie v oblasti úrazovej chirurgie na ošetrenie zlomenín. Do tela sa zavádza pomocou špeciálnych nástrojov a pomocou vodiaceho drôtu, ktorý sa vkladá do kanylovaného drieku a umožňuje presné umiestnenie cez malý rez v tele. Pri dovoze je predkladaný v sterilnom obale. Výrobok je označený číslom, a preto je sledovateľný počas celej výroby a distribúcie.

9021 10 90
(1)

Účelom článku 19 prílohy XIII k služobnému poriadku, naposledy zmenenému nariadením Európskeho parlamentu a Rady (EÚ, Euratom) č. 1023/2013 (2), je umožniť inštitúciám Únie, aby prijali potrebné opatrenia na urovnanie sporov týkajúcich sa úprav odmien a dôchodkov za roky 2011 a 2012 a úpravy príspevku do systému dôchodkového zabezpečenia za rok 2011 na dosiahnutie súladu s rozsudkom Súdneho dvora Európskej únie, berúc pritom náležite do úvahy legitímne očakávanie zamestnancov, že Rada každý rok rozhodne o úprave sadzby príspevku do systému dôchodkového zabezpečenia.
(3)

Stanovením medzných hodnôt vymedzujúcich oblasť prieskumu by malo byť možné získať reprezentatívne výsledky pre danú oblasť prieskumu. Medzné hodnoty by mali maximalizovať pomer prínosov a nákladov a mali by sa stanoviť s cieľom zahrnúť do oblasti prieskumu podniky, ktoré predstavujú čo najväčší podiel poľnohospodárskej produkcie, výmery poľnohospodárskej pôdy a poľnohospodárskej pracovnej sily a ktoré sú orientované na trh.
(7)

Štruktúra transakcie by nemala predstavovať dodatočnú expozíciu, keď okolnosti transakcie zabezpečujú, že straty z expozície voči tejto transakcii môžu vyplývať len zo zlyhania podkladových aktív. Dodatočná expozícia by sa mala vykázať vtedy, keď transakcia zahŕňa platobnú povinnosť určitej osoby navyše k peňažným tokom, alebo aspoň pred peňažnými tokmi, z podkladových aktív vzhľadom na to, že investori by mohli v prípade zlyhania tejto osoby utrpieť ďalšie straty, hoci pri podkladovom aktíve nedošlo k žiadnemu zlyhaniu. Dodatočná expozícia by sa mala vykázať aj vtedy, keď okolnosti transakcie umožňujú presmerovanie peňažných tokov na osobu, ktorá nemá na ne nárok, keďže by investori mohli utrpieť ďalšie straty, hoci pri podkladovom aktíve nedošlo k žiadnemu zlyhaniu. Dodatočná expozícia by sa nemala vykazovať pri podnikoch kolektívneho investovania do prevoditeľných cenných papierov (PKIPCP) podľa smernice Európskeho parlamentu a Rady 2009/65/ES (2) vzhľadom na to, že peňažné toky sa nemôžu presmerovať na osobu, ktorá nemá v rámci transakcie nárok na tieto peňažné toky. To by sa malo predpokladať aj pri subjektoch, na ktoré sa vzťahujú rovnocenné požiadavky podľa legislatívnych aktov Únie alebo právnych predpisov tretej krajiny.
(24)

Príslušným výrobkom sú pstruhy dúhové (Oncorhynchus mykiss): — živé s hmotnosťou jedného kusa nepresahujúcou 1,2 kg alebo — čerstvé, chladené, mrazené a/alebo údené: — vo forme celých rýb (s hlavami), so žiabrami alebo bez nich, vypitvané alebo nevypitvané s hmotnosťou jedného kusa nepresahujúcou 1,2 kg, alebo — bez hláv, so žiabrami alebo bez nich, vypitvané alebo nevypitvané, s hmotnosťou jedného kusa nepresahujúcou 1 kg, alebo — vo forme filé s hmotnosťou jedného kusa nepresahujúcou 400 g, s pôvodom v Turecku, v súčasnosti zatriedené pod číselné znaky KN ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 a ex 0305 43 00 (ďalej len „príslušný výrobok“).
SK Úradný vestník Európskej únie L 318/4

VYKONÁVACIE NARIADENIE KOMISIE (EÚ) č. 1190/2014

z 24. októbra 2014,

ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Mantequilla de Soria (CHOP)]

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,

keďže:

(1) V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Španielska o schválenie zmeny špecifikácie chráneného označenia pôvodu „Mantequilla de Soria“ zapísaného do registra na základe nariadenia Komisie (ES) č. 148/2007 (2).

(2) Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

(3) Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

PRIJALA TOTO NARIADENIE:

Článok 1

Zmena špecifikácie uverejnená v Úradnom vestníku Európskej únie týkajúca sa názvu „Mantequilla de Soria“ (CHOP) sa schvaľuje.

Článok 2

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 24. októbra 2014 Za Komisiu v mene predsedu Dacian CIOLOȘ člen Komisie

(1) Ú. v. EÚ L 343, 14.12.2012, s. 1.

(2) Nariadenie Komisie (ES) č. 148/2007 z 15. februára 2007, ktorým sa zapisujú určité názvy v Registri chránených označení pôvodu a chránených zemepisných označení [Geraardsbergse mattentaart (CHZO) – Pataca de Galicia alebo Patata de Galicia (CHZO) – Poniente de Granada (CHOP) – Gata-Hurdes (CHOP) – Patatas de Prades alebo Patates de Prades (CHZO) – Mantequilla de Soria (CHOP) – Huile d'olive de Nîmes (CHOP) – Huile d'olive de Corse alebo Huile d'olive de Corse – Oliu di Corsica (CHOP) – Clémentine de Corse (CHZO) – Agneau de Sisteron (CHZO) – Connemara Hill Lamb alebo Uain Sléibhe Chonamara (CHZO) – Sardegna (CHOP) – Carota dell'Altopiano del Fucino (CHZO) – Stelvio alebo Stilfser (CHOP) – Limone Femminello del Gargano (CHZO) – Azeitonas de Conserva de Elvas e Campo Maior (CHOP) – Chouriça de Carne de Barroso – Montalegre (CHZO) – Chouriço de Abóbora de Barroso – Montalegre (CHZO) – Sangueira de Barroso – Montalegre (CHZO) – Batata de Trás-os-Montes (CHZO) – Salpicão de Barroso – Montalegre (CHZO) – Alheira de Barroso – Montalegre (CHZO) – Cordeiro de Barroso, Anho de Barroso alebo Borrego de leite de Barroso (CHZO) – Azeite do Alentejo Interior (CHOP) – Paio de Beja (CHZO) – Linguíça do Baixo Alentejo alebo Chouriço de carne do Baixo Alentejo (CHZO) – Ekstra deviško oljčno olje Slovenske Istre (CHOP)] (Ú. v. EÚ L 46, 16.2.2007, s. 14).

(3) Ú. v. EÚ C 188, 20.6.2014, s. 18.
SK Úradný vestník Európskej únie L 318/1

VYKONÁVACIE NARIADENIE KOMISIE (EÚ) č. 1188/2014

z 24. októbra 2014,

ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Ekstra deviško oljčno olje Slovenske Istre (CHOP)]

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,

keďže:

(1) V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Slovinska o schválenie zmeny špecifikácie chráneného označenia pôvodu „Ekstra deviško oljčno olje Slovenske Istre“ zapísaného do registra na základe nariadenia Komisie (ES) č. 148/2007 (2).

(2) Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

(3) Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

PRIJALA TOTO NARIADENIE:

Článok 1

Zmena špecifikácie uverejnená v Úradnom vestníku Európskej únie týkajúca sa názvu „Ekstra deviško oljčno olje Slovenske Istre“ (CHOP) sa schvaľuje.

Článok 2

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 24. októbra 2014 Za Komisiu v mene predsedu Dacian CIOLOȘ člen Komisie

(1) Ú. v. EÚ L 343, 14.12.2012, s. 1.

(2) Nariadenie Komisie (ES) č. 148/2007 z 15. februára 2007, ktorým sa zapisujú určité názvy v Registri chránených označení pôvodu a chránených zemepisných označení [Geraardsbergse mattentaart (CHZO) – Pataca de Galicia alebo Patata de Galicia (CHZO) – Poniente de Granada (CHOP) – Gata-Hurdes (CHOP) – Patatas de Prades alebo Patates de Prades (CHZO) – Mantequilla de Soria (CHOP) – Huile d'olive de Nîmes (CHOP) – Huile d'olive de Corse alebo Huile d'olive de Corse – Oliu di Corsica (CHOP) – Clémentine de Corse (CHZO) – Agneau de Sisteron (CHZO) – Connemara Hill Lamb alebo Uain Sléibhe Chonamara (CHZO) – Sardegna (CHOP) – Carota dell'Altopiano del Fucino (CHZO) – Stelvio alebo Stilfser (CHOP) – Limone Femminello del Gargano (CHZO) – Azeitonas de Conserva de Elvas e Campo Maior (CHOP) – Chouriça de Carne de Barroso – Montalegre (CHZO) – Chouriço de Abóbora de Barroso – Montalegre (CHZO) – Sangueira de Barroso – Montalegre (CHZO) – Batata de Trás-os-Montes (CHZO) – Salpicão de Barroso – Montalegre (CHZO) – Alheira de Barroso – Montalegre (CHZO) – Cordeiro de Barroso, Anho de Barroso alebo Borrego de leite de Barroso (CHZO) – Azeite do Alentejo Interior (CHOP) – Paio de Beja (CHZO) – Linguíça do Baixo Alentejo alebo Chouriço de carne do Baixo Alentejo (CHZO) – Ekstra deviško oljčno olje Slovenske Istre (CHOP)] (Ú. v. EÚ L 46, 16.2.2007, s. 14).

(3) Ú. v. EÚ C 182, 14.6.2014, s. 23.
1.

Článok 2 sa nahrádza takto: „Článok 2 Obdobia dovoznej colnej kvóty 1. Dovozná colná kvóta uvedená v článku 1 ods. 1 je otvorená od 25. apríla do 31. decembra 2014 a od 1. januára do 31. decembra 2015. 2. Množstvo stanovené pre ročnú dovoznú colnú kvótu na rok 2015 pre poradové číslo uvedené v prílohe I sa rozdelí na štyri čiastkové obdobia takto: a) 25 % od 1. januára do 31. marca; b) 25 % od 1. apríla do 30. júna; c) 25 % od 1. júla do 30. septembra; d) 25 % od 1. októbra do 31. decembra.“
(5)

O rezervu na krízové situácie nebolo do 15. októbra 2014 požiadané, z čoho vyplýva, že suma, ktorá je k dispozícii v rezerve v rámci rozpočtu EPZF na rok 2014, sa v tomto rozpočtovom roku nepoužije. Okrem toho na základe čerpania rozpočtových prostriedkov EPZF na rok 2014 v rámci spoločného hospodárenia v období od 16. októbra 2013 do 15. októbra 2014 a predpokladaného čerpania v rámci priameho hospodárenia v období od 1. januára 2014 do 31. decembra 2014 zostanú v rozpočte EPZF na rok 2014 dodatočné neviazané rozpočtové prostriedky.